Astrid Williamson

Astrid Williamson (* 28. November 1968) is en schottische Singersche un Ledermakersche, de op de Shetlandeilannen boren is.

 Leven un Wark 
Williamson hett en klass’sche Utbilln as Pianistin dörlopen un en Afsluss an de Royal Scottish Academy of Music and Drama maakt.

In de 1990er Johren hett se de Independent-Grupp Goya Dress grünnt, to de blangen ehr sülvst noch Terry de Castro un Simon Pearson höörn. De Grupp hett aver blots en Album rutbröcht un sik 1996 wedder oplööst. Williamson hett dorna mit dat britische Independent-Label One Little Indian Records Solo-Material publizeert un denn ehr egen Label ünner den Naam Incarnation Records grünntIncarnationrecords.co.uk. 

Blangen ehr Solo-Loopbahn hett Williamson ok mit verschedene annere Gruppen tosamenarbeit, as to’n Bispeel OskarIncarnationrecords.co.uk oder de experimentelle Grupp Bilderberg GroopBilderberg Groop op MySpace.com, oder mit annere Singers as ünner annern de kanaadsche Ledermakersche Tara Maclean. Butendem hett se in’n Achtergrund för The Hope Blister un för de Supergrupp Electronic ut de 1990er Johren sungen.

In’t Johr 2010 weer Williamson tosamen mit Brendan Perry ünnerwegens, as he mit sien nee Album Ark op Tour weer. Se hett för em Keyboard speelt un in’n Achtergrund sungen. 2012-2013 weer se in de sülven Funkschoon mit de Grupp Dead Can Dance op Welt-Tournee.

Diskografie
Solo-Albums
1998: Boy For You
2003: Astrid Williamson
2006: Day Of The Lone Wolf
2009: Here Come The Vikings 
2011: Pulse

Mit de Grupp Goya Dress
1996: Rooms

Mit Stephan Eicher
1999: Louanges 

Mit de Grupp Electronic 
2000: Twisted Tenderness

 Borns 

 Weblenken 
 Offizielle Websteed vun Astrid Williamson (engelsch)
 Astrid Williamson bi Allmusic

Kategorie:Singer
Kategorie:Schottland
Kategorie:Fru
Kategorie:Ledermaker
Kategorie:Boren 1968
Kategorie:Börger von Grootbritannien